Barnaheill afhjúpa minnisvarðann ? Rósina ? við hátíðlega athöfn Barnaheill , Save the Children , á Íslandi afhjúpuðu í dag minnisvarðann “ Rósina ” við hátíðlega athöfn . Rósin er alþjóðlegt minnismerki óþekkta barnsins um von og trú og er ætlað að vera sameiningartákn fyrir börn á Íslandi og börn um allan heim . Rósinni er ætlað að vera staður þar sem börn koma saman til að minna á réttindi sín og til að heiðra minningu barna um allan heim sem látist hafa af sjúkdómum , af slysförum , af illri meðferð eða í stríðsátökum . Helgi Ágústsson formaður Barnheilla hélt ávarp og sagði hann m.a. að tryggja ætti öllum börnum öruggt líf og að virða ætti réttindi þeirra , hvar sem þau búa í heiminum . Minnisvarðinn ” Rósin ” er gerður í samstarfi við samtökin “ Roses for Children ” og voru forsvarsmenn samtakanna , Mirjam van Oort og Sil Van Oort , viðstaddar afhjúpunina og héldu ræðu af því tilefni . Þær sögðu meðal annars að markmið minnisvarðans væri að auka skilning á því að börn eigi að njóta réttlætis og búa við jöfn tækifæri , hvar sem er í heiminum . Minnisvarðinn er staður þar sem hægt er að koma saman og heiðra minningu barna , hugsa um sorgina og líta til baka á líf þessarra barna . ” Roses for Children ” hafa komið hafa upp sambærilegum minnisvörðum víða um heim og eru samtökin hluti af stofnun Hermann Van Veen Foundation sem , líkt og Barnaheill , helgar sig réttindum barna . Bæði samtökin vinna að því að börn njóti réttlætis , án mismununar vegna kynþáttar , trúar eða þjóðernis og þau búi við kærleika , skilning öryggi innan sinnar fjölskyldu og í sínu hversdagslega umhverfi . Frú Vigdís Finnbogadóttir afhjúpaði verkið ásamt Særúnu Baldursdóttur og Ívari Eiðssyni frá ungmennaráði Barnaheilla . Kór Laugarnesskóla söng þrjú lög við athöfnina . Fjölmargir aðilar hafa komið að framkvæmd minnisvarðans og hafa allir gefið vinnu sína . Þessir aðilar eru : S. Helgason – Steinsmiðja Járnsmiðjan Óðinn J Jón Stefán Kristjánsson þýddi ljóðið sem prýðir minnisvarðann . Samstarfsaðilar verkefnisins eru : Umvherfissvið Reykjavíkurborgar og Menntamálaráðuneytið